**ŐSZI VÁSÁR SZABÁLYZATA**

**A 2022. évi Őszi Vásár alkalmából szervezett eseményre**

**1. Az esemény megnevezése:** Őszi Vásár

**2. Az esemény szervezője:** Kónya Ádám Művelődési Ház, Székhelye: Sepsiszentgyörgy, Kossuth Lajos u. 13, Kovászna megye.

**3. Időtartama:**

1. Iratkozási időszak: 2022. Szeptember 1., 10:00 órától - 2022. szeptember 19-ig, 16:00 óráig személyesen, és 23:59-ig online.
2. Az iratkozási nyomtatványok elbírálása: 2022. szeptember 21.
3. Az eredmények kifüggesztése: 2022. szeptember 22., 11:00 és 20:00 óra között
4. Az őszi vásár ideje: 2022. szeptember 30. - 2022. október 1-2, 10:00 óra és 20:00 óra között

**4. A vásár helyszíne:** Sepsiszentgyörgy, Főtér

**5. Résztvevő kategóriák:**

1. kézművesek, mesterek, kézműves iparosok, kistermelők;
2. őstermelők;
3. kereskedők (könyv, játék, más, nem saját termelésből származó termékek);
4. 3 négyzetméter alatti kis közélelmezési egységek (fagylalt, pattogatott kukorica, főtt kukorica, limonádé, fánk, stb.);
	1. Pattogatott kukorica, főtt kukorica, fánk, stb.: 1 hely;
	2. Limonádé, fagylalt: 2 hely;

**6. Rendelkezésre álló helyek:**

1. 50 hely – a szervező által biztosított fa stand
2. 50 hely – 3x3 m fehér sátor, amit a résztvevő biztosít
3. 10 hely – saját installáció
4. 3 hely – kürtőskalács, lángos (licites helyek)
5. 1 hely – közélelmezés (licites helyek)

**7. Iratkozási eljárás:**

Az őszi vásárra beiratkozhatnak jogi személyek (EV., EC., Kft., Kft.-I, Rt., Egyesület, Alapítvány), valamint természetes személyek, akik érvényes őstermelői igazolvánnyal rendelkeznek.

A jelentkezési iratcsomónak a következő dokumentumokat kell tartalmaznia:

1. Kitöltött iratkozási űrlap (az űrlap linkje megtalálható a [www.kultura.ro](http://www.kultura.ro) honlapon, illetve a Kulturális Szervezőirodában személyesen igényelhető, a Szabadság tér 1. sz. alatt);
2. A jogi személy bejegyzési bizonylatának másolata, illetve az őstermelői igazolvány másolata (olvasható).;
3. Azon jelentkezők számára akik az előző évek folyamán nem vettek részt az Őszi Vásárokon vagy Kirakodón szükséges 3 fényképmelléklet a termékekről és a kiállító stand egészéről.;
4. **állategészségügyi bejegyzési okiratok/engedély**;

A bejegyzési okiratokat, engedélyeket, fényképeket a vasar.sepsi@gmail.com email címre lehet elküldeni.

A jelentkezési iratcsomók teljesek kell legyenek!

**8. A Résztvevők rangsorolása:**

A jelentkezési iratcsomókat 3 tagból álló bizottság ellenőrzi. *A vásári standok kiosztása a szerzett pontok alapján történik.* Megegyező pontok esetén a szervezők döntenek a helyek kiosztásáról. A döntéseket utólag módosítani nem lehet, fellebbezésre nincs lehetőség.

Rangsorolási feltételek:

1. kézművesek, mesterek, iparművészek:
	1. a népi hagyományok megőrzésének jellege - 25 pont
	2. a termék előállítási módja - 25 pont
	3. a termék egyedisége – 15 pont
	4. a stand kialakítása – 35 pont

Maximálisan elérhető pontszám: 100 pont.

1. Őstermelők:
	1. a termékek hagyományos jellege – 25 pont
	2. a termékskála változatossága – 30 pont
	3. a termék egyedisége – 15 pont
	4. a stand kialakítása – 30 pont

Maximálisan elérhető pontszám: 100 pont.

1. Kereskedők:
	1. termékskála változatossága - 50 pont
	2. stand kialakítása - 50 pont

Maximálisan elérhető pontszám: 100 pont.

Csak olyan jelentkezőt tudunk pontozni, aki nem szegte meg a szervező által 2020.09.01 - 2022.09.01. között szervezett rendezvények szervezési szabályzatát és nem szerepel a vásárokból kizárt személyek névsorában.

Azon személyek, akik összesítve nem teljesítik a három rangsorolási feltételt, nem vehetnek részt a vásáron. A rangsorolási eredményeket a [www.kultura.ro](http://www.kultura.ro) honlapon lehet megtekinteni.

**Az őszi vásáron való részvételre jogot nyert résztvevők a szervező által kijelölt helyeiket foglalják el. A szervezők döntését nem lehet fellebbezni.**

**9. Részvételi díj:**

A Kónya Ádám Művelődési Ház Konzultatív Tanácsának Üléséről készült 962/2016.11.11.sz. jegyzőkönyv szerint az őszi vásáron való részvételi díjak a következők :

1. kézművesek, mesterek, kézműves iparosok, kis termelők: 30 lej/nap;
2. kereskedők (könyv, játék, más, nem saját termelésből származó termékek): 50 lej/nap;
3. 3 négyzetméter alatti kis közélelmezési egységek (popcorn, főtt kukorica, limonádé, fagylalt, fánk, stb): 50 lej/nap/m2;

A résztvételi díjakat nyugta ellenében, készpénzben a Városi Kulturális Szervezőiroda munkatársai fogják összegyűjteni 2022.09.30.-án.

**10. Az őszi vásáron résztvevők magatartási kódexe:**

Az őszi vásáron a résztvevőknek a következő szabályokat kell tiszteletben tartani a rendezvény teljes ideje alatt:

1. A stand felügyelete és működtetése: 30.09.2022 – 02.10.2022, 10:00-20:00 óra között
2. A Szabadság Térre gépjárművel való bejárás csak 22:00-7:00 óra között engedélyezett.
3. Az őszi vásáron való résztvevők felelőssége a szervezők által biztosított fából készült standok és házak állapotának megőrzése. A stand rongálása esetén a résztvevő teljes egészében kifizeti annak értékét, vagy esetenként a javítási költségeit.
4. A vásári tevékenységre vonatkozó jogszabályok érvényesek a 12. Őszi Vásárra.
5. A vásáron a résztvevők folyamatosan szakmai, kedves és tisztelettudó magatartást tanusítanak úgy az ügyfelek, mint a vásár szervezői irányába.
6. A résztvevők az elfoglalt helyeket tisztán hagyják maguk után, a vásár idején termelt hulladékokat az eseményen az erre a célra külön kijelölt hulladékgyűjtő pontokhoz viszik. A résztvevők kötelesek a gyalogos forgalom számára kijelölt környéken minden szemetet eltávolítani, ami a saját tevékenységük eredménye. Ellenkező esetben kötelesek a használt felület környékének eltakarításához kötődő költségek viselésére.
7. A vásáron való résztvevők kötelesek az őszi vásár tematikájához kapcsolódóan elkészíteni a stand díszítését.
8. A vásár résztvevői kötelesek kizárólag az általuk beküldött fényképen szereplő portékákat árusítani, ellenkező esetben a szervezőknek jogában áll a nem megfelelő portékákat a vásár idejére elcsomagoltatni.
9. Azon résztvevők, akik nem tartják tiszteletben a magatartási kódexet, nem kapnak részvételi jogot a következő 2 évben rendezendő hasonló eseményekre, illetve feljegyzésre kerülnek a kitiltott résztvevők névsorába.
10. A vásár résztvevői kizárólag biológiailag lebomló vagy komposztálható evő- és ivóeszközökben, valamint csomagoló eszközökben kínálhatják termékeiket.
11. Eső esetén a vásári standok védettségére kizárólag átlátszó műanyag takarás használható, ezek kizárólag a standok belső felére szerelhetők fel.

**11.További információk:**

Kiegészítő információért forduljanak a Városi Kulturális Szervezőiroda munkatársaihoz, vagy hívják a 0267 312 104-es telefonszámot. További információkért látogassanak el a [www.kultura.ro](http://www.kultura.ro) weboldalra.